ABSA Ketting: Abraham H de Vries gesels met Hennie Aucamp | LitNet
Hennie Aucamp, Hennie Aucamp, Abraham H de Vries 2006-07-28
Ek wil graag wegstuur van die gewone vrae en jou probeer uitlok. Wat het jy van die dae van jou Wimpie-verhale af tot nou toe met die skryfwerk self geleer? Van die kortverhaal, ja, maar ook in breër verband, want ons skryf mos nie net om iets oor skryf te leer nie.
In elkeen van ons is daar 'n "skrywerstem"; natuurlik is daar variasies wat deur die verhaalstof self gedikteer word, maar 'n Aucamp-verhaal blý Aucamp. By my het die vertellers van my kinderjare in Winkelplaas se winkel 'n groot aandeel gehad. Het daar iemand/mense/boeke in jou jeug ook so 'n invloed gehad?
Jou enorme algemene kennis, van die gewoonste sake soos boererate, of boeke, of die breër kulturele wêrelde, of mense, sou 'n mens laat dink jy sou meer genres toets. Het jy nooit 'n speurverhaal, liefdesverhaal of so iets onder 'n skuilnaam geskryf nie?
As jy terugkyk oor jou oeuvre, ook afgehandelde werk, wat vertel dit vir jou oor die nog ónafgehandelde? Wat wil jy nog net so graag skryf soos Bruidsbed en Volmink?
Die aantal Afrikaanse boeke op rakke word al hoe minder. Is daar iets wat ons vergeet, oorgesien het, Hennie? Meer wat ons wááraan kon gedoen het?